съответствие с член 13, параграф 3 и член 14, параграф 5 от основния регламент, Комисията взе решение за разследване на възможното заобикаляне на антидъмпинговите мерки, наложени върху вноса на велосипеди с произход от Китай, и за въвеждане на регистрационен режим за вноса на велосипеди, изпращани от Камбоджа, Пакистан и Филипините, независимо дали са с деклариран произход от Камбоджа, Пакистан и Филипините.
 (9)
 Разследването започна с Регламент за изпълнение (ЕС) No 938/2014 на Комисията от 2 септември 2014 г. (7) („регламента за започване на разследването“).
 1.4. Разследване
 (10)
 Комисията уведоми официално органите в Китай, Камбоджа, Пакистан и Филипините, производителите износители в тези държави, известните засегнати вносители в Съюза и промишлеността на Съюза за започването на разследването.
 (11)
 Бяха изпратени формуляри за освобождаване на производителите/износителите от Камбоджа, Пакистан и Филипините, известни на Комисията, или чрез мисиите на Камбоджа, Пакистан и Филипините към Европейския съюз. Бяха изпратени въпросници на производителите/износителите в Китай, известни на Комисията, или чрез мисията на Китай към Европейския съюз. Въпросници бяха изпратени и на известните несвързани вносители в Съюза.
 (12)
 На заинтересованите страни беше дадена възможност да изложат становищата си в писмен вид и да поискат да бъдат изслушани в срока, посочен в регламента за започване на разследване. Всички страни бяха информирани, че неоказването на съдействие може да доведе до прилагането на член 18 от основния регламент и до това констатациите да бъдат направени въз основа на наличните факти.
 (13)
 Намесата на служителя по изслушванията в разследването беше поискана от пакистанското дружество, съдействащо на разследването. Изслушването се състоя на 23 март 2015 г. По време на него беше обсъдена доказателствената стойност на формуляр A по отношение на велосипедните части, закупени от свързано дружество в Шри Ланка чрез търговец, както е обяснено в съображение 98, и прилагането по аналогия на член 13, параграф 2, буква б) от основния регламент за въпросните велосипедни части, закупени от Шри Ланка.
 (14)
 Петима производители/износители от Камбоджа, един от Пакистан и двама от Филипините попълниха формулярите за освобождаване. Не беше оказано съдействие от страна на китайските производители износители, несвързани с производителите/износителите от държавите — обект на разследването. Трима несвързани вносители от Съюза представиха отговори на въпросника.
 (15)
 Комисията извърши проверки на място на следните дружества:
 а)
 производители в засегнатите държави:
 —
 A and J (Cambodia) Co., Ltd., Sangkar Bavet, Krong Baver, Ket Svay Rieng, Камбоджа,
 —
 Asia Leader International (Cambodia) Co. Ltd., Svay Rieng Province, Камбоджа,
 —
 Opaltech (Cambodia) Co. Ltd., Khum Poek, Srok Angsnoul, Kandal Province, Камбоджа,
 —
 Smart Tech (Cambodia) Co., Ltd., Bavet City, Svay Rieng, Камбоджа,
 —
 Speedtech Industrial Co. Ltd. и Bestway Industrial Co., Sangkat Bavet, Krong Bavet, Svay Rieng Province, Камбоджа,
 —
 Collie Cycle Inc., Cavite, Филипини,
 —
 Procycle Industrial Inc., Cavite, Филипини;
 б)
 производител на велосипедни части, свързан с производителя на велосипеди в Пакистан:
 —
 Great Cycles (Pvt.) Ltd. Katunayake, Шри Ланка.
 1.5. Отчетен период и разследван период
 (16)
 Разследваният период обхваща периода от 1 януари 2011 г. до 31 август 2014 г. За разследвания период бяха събрани данни с цел разследване на, inter alia, предполагаемата промяна в модела